User:OnEMCline

MIRKO SIMIĆ - SIMO

Rojen je 06.05.1965 v Valjevu ( Srbija ). Od rojstva živi in ustvarja v Ljubljani. Študiral je na » Fakulteti za elektrotehniko » v Ljubljani, smer » Telekomunikacije« in na » Fakultetu dramskih umetnosti » v Beogradu, smer » Filmska in televizijska montaža ».

V letih 1985-1989 sodeluje s pomembnejšimi slovenskimi video ustvarjalci. V tem obdobju je tudi član več umetniških skupin. Konec osemdesetih se posveti avtorskim video projektom, ki jih v naslednjem desetletju realizira in distribuira z lastnimi sredstvi.

Je ustanovitelj umetniških skupin BRIS ( 1989 – 1995 ), Human Creative Net ( 1997 – 1998 ) in SIMETRIX ( 2000 - … ), ki so bile dejavne tudi na drugih, ne samo na filmskem področju

Leta 1990 se zaposli na RTV Slovenija, kjer dve leti dela, kot kamerman in snemalec. Potem se posveti predvsem režiji. Neredi veliko glasbenih spotov, dokumentarnih filmov, TV oddaj in krajših igranih form, ki jih vse krasi poseben avtorski pristop. Sodeluje z mnogimi televizijskimi postajami, agencijami in video produkcijami v Sloveniji in tujini.

Je iniciator, soorganizator in strokovni sodelavec »1. Slovenskega Video Festivala 1992« v Idriji, ki je prvič združil vse video umetnike v Sloveniji.

S svojim znanjem in izkušnjami opravlja tudi pedagoško delo na področju filmske produkcije

Sodeluje na umetniških projektih, ki niso neposredno povezani s filmom in videom ( gledališke predstave, slikarske razstave, koncerti, performansi … ).

V vlogi režiserja, scenarista, snemalca, montažerja ali producenta se je udeležil čez 200 domačih in tujih video festivalov in projekcij. Z 42-imi avtorskimi projekti, pa je sodeloval na več kot 130 festivalih in bil zanje trinajstkrat nagrajen. Leta 1995 mu je v Locarnu v Švici mednarodna komisija Sveta Evrope podelila nagrado za najboljši video projekt.

Avtorjeva dela se nahajajo tudi v filmskih in video arhivih ter bankah po svetu. So pa tudi del mnogih selekcij in izborov slovenskega, srednjeevropskega in vzhodnoevropskega videa oziroma filma.

Ustvaril je prvi digitalni video, narejen na računalniku ( »OUT OF MEMORY«, 1994 ) in je prvi VJ ( video jockey ) v Sloveniji.

V obdobju 1997-2000 živi projekt »PARABOLA«, tudi kot posledica avtorjevega prepričanja, da je umetnost gibljivih slik preveč zaprta, galerijska, elitistična. Doživelo jo je čez 50.000 gledalcev na projekcijah doma in v tujini. V tem obdobju prekine tudi festivalske dejavnosti, ki pa jih zopet obnovi z dokumentarnim filmom » VONJ PO ZEMLJI »., 2003.

V letih od 2003 do 2005 je izpeljal čez 200 gledaliških predstav, plesnih predstav in koncertov. Leta 2004 ustanovi EMC experimentalni multimedijski center. Leta 2006 je režiral celovečerni animirani film »GORJANCI«.